钦定古今图书集成/理学汇编/文学典/第067卷 > 李畋
## 钦定古今图书集成/理学汇编/文学典/第067卷 > 李畋

按《渑水燕谈录》：“畋字渭卿，自号谷子。少师任奉，以著
述为志，性静退，不乐仕进，士大夫多称之，为张乖崖
所器。少日一出廷试，后隐居永康军白沙山，从之学
者甚众。任中正荐乞赐‘处士’之号，诏为试校书郎。凌
策又荐之，召授试怀宁主簿、国子监说书，改大理丞，
知泉州惠安县。久之，以先所著未成，再乞国子监说”
书，以终其业。著《孔子弟子传赞》六十卷上之。得知荣
州，秩满致仕。畋撰《道德经疏》二十卷，《张乖崖语录》二
卷，《谷子》三十卷，歌诗杂文七十卷。年九十。

按《四川总志》：“畋，华阳人，以学行为乡里所称。初，蜀士
不乐仕宦，张咏敦勉就举，畋遂登第。累官知荣州，自
号谷子。所著歌诗杂文总百卷，张咏《语录》三卷，《孔子
弟子传赞》六十卷，同举者成都张及，历官御史，张达，
历官职方，皆有时名。”